ગરનાળા ભદ્ર તેમજ રેલવે ફાટક પાસેના બે કોમ્પલેક્ષની મોટાભાગની દુકાનો ખુલી ગઈ હતી. જ્યારે પાટણ અને સિદ્ધપુર માર્કેટ યાર્ડ જડબેસલાક બંધ રહ્યું હતુ. એન.એસ.યુ.આઇ.ના પ્રમુખ જયેન્દ્રસિંહ રાજપુત સહિતના કાર્યકરોએ હેમચંદ્રાચાર્ય ઉત્તર ગુજરાત યુનિવર્સિટીના વિવિધ ડિપાર્ટમેન્ટ અને આર્ટ્સ કોમર્સ અને સાયન્સ કોલેજ પણ બંધ કરાવી દીધી હતી. પાટણ એસટી ડેપોનું સંચાલન સવાર 9 થી 11 કલાક અરસામાં નવાપુરા, સિદ્વપુર, વિસનગર અને બહુચરાજી સહિતના લોકલ રૂટો બંધ થયા હતા. તેમાં 100 ટ્રીપોના 3000 કિલોમીટર બંધ રહ્યા હતા. બાદમાં બપોર પછી સંચાલન રાબેતા મુજબ ચાલુ રહ્યુ હતું. તેવું પાટણ ડેપો ટ્રાફિક ઇન્સ્પેકટર ઇન્દ્રવદભાઇ બારોટ જણાવ્યુ હતું.